Sa disaura ‘e Luca

Luca at in s'ortu allevad'una frua1
e a su fizu sende pitzinneddu
l'at nadu: «Si no pones a chelvedddu,
custa pesende so po tzota tua».

Ma su fizu est creschìdu a conca sua
e-i sa frua s'est fata a bacheddu.
E una die cando fut piseddu
nde l'at segada 'e su babbu a sa cua.

L'ischit Luca e si trubbat2 a su fizu
ma su fizu no istat a burdire3
e a fuste segadu l'at su chizu.

Da chi sa frua da sende minore
no nd'at segadu po lu curregire,
at proadu 'e su fuste su rigore.

Su tréighi 'e Ennalzu 1927

1Frua: piantina.
2Trubbat: avventa.
3Burdire: non sta a perder tempo